nguni, sa halip na kilalaning paggalang sa kalubhaan ng mga sandaling tinatawid niya ang katuturan ng di pangangahas ni dioni na gumambala sa kanyang kusang pagtatago sa silid, na siyang tanging tunay na ibig sabihin ng ginawa ng hipag niyang ito, ay ipinalagay ni elsa na marahil ay nasusuklam na nga sa kanya pati ni dioning sa una'una pa'pinakamahal na niya'itinuring na katapatang lihim na walang kasingbait. at dahil sa ganitong pagpapalagay ay lalo nang naputos ng luksa ang kanyang puso at lalo nang naganyong libingan ang tanang namamalas ng kanyang luhaluhaang mga balintataw. sa laki ng hinanakit sa kanyang hipag na sinasapantahang nagiiba ng loob sa kanya'pumapanig sa asawa, ay ipinagbiling ni elsa sa alilang pinagbigyan ng sulat na si dioni'papasukin sandali'mayroon lamang siyang sasabihing ilang bagay na lihim. at, babahagya pang nasusungaw sa ginto ang mukhang malamlam ng hipag na ipinatawag, ang mestisa ay kaagad nang humagulhol na animo'batang paslit na nilisan ng magiiwi.